Publication: Magyar Közlöny
Issue: MK-2003-72 (Year: 2003, Number: 72)
Era: 1990-2004
Section: azok megkötésérõl szóló a 251/2001. (XII. 18.) Korm. rendelet (a továbbiakban: HSz.), az elõfizetõi hurok átengedési szolgáltatásokat a 175/2001. (IX. 26.) Korm. rendelet
Paragraph Index: 1770

b) mivel a LRIC modellezési módszertan a CCA-n alapul, a költségalapban szerepeltetendõ költségeket, illetve ráfordításokat is ezen elvnek megfelelõen át kell értékelni. Az 5. a) pontban meghatározott CAPEX jellegû költségek, illetve az általuk reprezentált eszközök esetében az átértékelés célja az adott eszköz vagy eszközcsoport Bruttó Helyettesítési Értékének (GRC) meghatározása. Az átértékeléshez az alábbi módszertanok alkalmazhatók: ba) Eszköz Árindex Módszer (SAPI) bb) Részletes Eszköz Átértékelés Módszer (DAR) bc) Modern Ekvivalens Eszköz Módszer (MEA) bd) Múltbeli Költségek Módszer (HC) Az alkalmazandó módszertan(ok) kiválasztását a szolgáltató végzi, ám figyelembe kell vennie az egyes módszertanok definíciójában szereplõ alkalmazhatósági feltételeket. Minden eszközátértékelést a modell dokumentációjában áttekinthetõen szerepeltetni kell. A MEA módszertan alkalmazása esetében 3 éves elõretekintési periódussal kell számolni, vagyis akkor határozandó meg modern ekvivalens eszköz bármilyen jelenleg használatos eszközre, ha az átértékelendõ jelenlegi eszközt a szolgáltató 3 éven belül a meghatározott modern ekvivalens eszközre kívánja cserélni. Amennyiben modern ekvivalens kerül meghatározásra, a módszer választásának okaira, valamint a megfeleltetés és az átértékelt eredeti és a választott ekvivalens eszköz jellemzõire (pl. eszköz-élettartam, szükséges hatékonysági és funkcionalitásbeli kiigazítások, mûködési költségekre és ráfordításokra gyakorolt hatás stb.) a modell dokumentációjában ki kell térni. Amennyiben egy eszköz átértékelésre kerül, az átértékelés költségmódosító hatásának a vonatkozó CAPEX, 2003/72. szám OPEX és DEPN költségkategóriákban is meg kell jelennie. Az átértékelést nemcsak tárgyévben, hanem az azt megelõzõ évben is el kell végezni. A folyamat hasonló a jelen alpontban korábban leírtakhoz.

Source: https://magyarkozlony.hu/hivatalos-lapok/68be87122e241f58445b66e0456ff431d0a110c2/dokumentumok/b58fe3bc0a5401300eb83932ee986d67ef01eee3/letoltes